कुड़ा प्रबन्धनको पर्यावरणीय अनुकूल तरिका

आलेख : डा. मानष प्रतिम दास

नेपाली नाट्य रूपान्तरण : सुमन गजमेर

(वर्तमान समयमा कुड़ा प्रबन्धनको एकदमै दबाव छ| यो प्रकरण यसैमाथि केन्द्रित छ| शुरू हुन्छ एउटा ट्रैफिकको दृश्यबाट जसको कारण हो त्यहॉं भइरहेको विरोध प्रदर्शन| यसपछि कथा अघि बढ़छ| अनि कुरै कुरामा कुड़ा प्रबन्धनको अस्थायी तरिकाहरूमाथि चर्चा हुन्छ| सम्पूर्ण प्रकरणमा कुड़ा कम गर्ने र त्यसलाई पुन प्रयोग गर्ने लायकको बनाउनमा जोर दिइएको छ|

पात्रहरू:

ड्राइभर

यात्री १/यात्री २

तरूण/वरूण/सुरमा (विरोध प्रदर्शन गर्ने गाउँलेहरू)

राकेश (गाउँको स्कूल टिचर)

फारूख/मधुरा/नागेश (सेमिनारमा हिस्सा लिने वैज्ञानिक)

(गाड़ीहरूको लामो लाइन छ, जहॉंबाट एउटै पनि गाड़ी अघि बढ़ेको छैन| गाड़ीहरूको हर्न बजेको आवाज अनि ड्राइभर जोर जोरसित कराइ रहेको छ|

ड्राइभर १: के हुँदैछ? हामी किन यसरी बसिरहेका छौ? अनि अझ अब कति बस्नु पर्ने हो| यो अव्यवस्थाको लागि आखिर को जिम्मेवार छ? उसलाई सड़कबाट बाहिर पुर्‍याइदेऊ जसको कारणले यो जाम हुँदैछ|

(यात्रीहरू फेरि हल्का आवाजमा बातचीत गर्न लाग्छन्)

यात्री १: थाहा छैन अब कहिलेसम्म यसरी बस्नुपर्ने होला| अब घर कतिबेला पुगिने हो| सबैजनाले मलाई पर्खिरहेको होला| जबसम्म म पुग्दिन पण्डितले पूजा पनि शुरू गर्दैनन्‌|

यात्री २: मेरी आमा एकदमै विमार छिन्‌| म बस् उनैलाई भेट्‌न गइरहेको छु| म घर पुगेर उनलाई अस्पतालमा भर्ती गराउनुछ| तर यहॉं त स्थिति एकदमै खराब छ| अब यो गाड़ी कहिले अघि बढ़ने हो कुनी़?

(लाउडस्पीकरमा पुलिसको घोषणा)

पुलिस: सबै चालक अनि यात्रीहरूलाई यो सूचित गरिन्छ कि यहॉंका मानिसहरू सड़कमा विरोध प्रदर्शन गरिरहेका छन्‌| हामी लगातार उनीहरूसित कुराकानी गरिरहेका छौं| हाम्रो प्रयास छ कि उनीहरूले हाम्रो प्रस्ताव स्वीकार गरून् अनि बाटो रोक्ने आन्दोलन बन्द गरून्‌| तर उनीहरूले हाम्रो प्रस्ताव स्वीकार गर्न मानेनन्‌| अब हामी यो त बताउन सक्दैनौ कि यो प्रदर्शन कहिले समाप्त हुन्छ यसैले तपाईहरू कृपया धैर्य धारण गरेर बसिदिनुहोस्‌|

(यात्रीहरू फेरि धीमा आवाजमा कुराकानी गर्न थाल्छन्)

यात्री १: मेरो साथीले अहिले फोनमा बताए अनुसार यिनीहरूले त रेल यातायात पनि प्रभावित गरेका छऩ्‌|

यात्री २: अचम्भको कुरा छ| केही थाहा छैन यिनीहरूले आम मानिसहरूलाई किन यति समस्या दिएको होलान्‌| भगवान जानून् अब के हुनेछ|

यात्री १: मेरो साथीले बताए अनुसार यहॉं एउटा ठूलो कुड़ा जमा गर्ने ठाउँ छ| यहॉंबाट लगभग एक किलोमिटर होला| स्थानीय प्रशासन फेरि त्यसैको नजिक एउटा कुड़ा घर खोल्ने प्रयासमा छ| यसैले त्यस क्षेत्र वरीपरी बस्ने मानिसहरूले यस निर्णयको विरोध गरिरहेका छन्‌|

यात्री २: तर हामी उनीहरूको रीसको शिकार किन बन्नु?

नानी (यात्री २ बाट): यो कुड़ा घर भनेको के हो बाबा?

यात्री २: श्याम, कुड़ा घर भनेको त्यो ठाउँ हो जहॉं कुड़ा अथवा मैला फ्यॉंक्ने गरिन्छ| अलग-अलग ठाउँबाट मैला जमा गरिन्छ अनि सबै मैला ल्याएर त्यहीं थुपारिन्छ|

नानी: मैला भनेको चैं के हो बाबा? बताउनु होस् न|

यात्री २: उफ्फ...यसरी प्रश्‍न सोध्नु बन्द गर अब| तिमी गाड़ीबाट बाहिर किन निस्कयौ? जाऊ गाड़ीमा बस|

यात्री १: अरे किन गाली गर्नुभएको नानीलाई| उसले प्रश्‍न गर्नु त स्वाभाविक नै हो| नानी, कुड़ा भनेको काम नलाग्ने चीजहरू हुन्‌| त्यो चीज जो हामी फ्यॉंकदछौं| जस्तो कि खाली बोतलहरू, सब्जीहरूको छिल्का अनि यस्ता चीजहरू...

नानी: मैले हिज नै मेरो फुटेको ट्रेन फ्यॉंकेको थिएँ| त के त्यो पनि कुड़ा हो?

यात्री १: हो नानी, तिमीले ठीक भन्यौ| अब जाऊँँ गाड़ीमा गएर बसौं| हिंड़ जाऊँ|

(माइकमा पुलिसद्वारा सूचना दिइन्छ)

पुलिस: सड़क खोलिएको छ| तर हामीलाई यातायात पूर्णरूपले सुचारू गर्नमा केही समय लाग्नेछ| हामी स्थिति पूर्णरूपले ठीक गर्नमा लागीपरेका छौं| तपाईहरू विस्तार-विस्तार आफ्नो गाड़ी अघि बढ़ाउनुहोस् तर ओवरटेक गर्ने कोशिश नगर्नुहोस्‌| स्थिति सुधार्नुमा हाम्रो सहायता गर्नुहोस्‌|

(सबै यात्रीहरूले राहतको सांस लिन्छन्)

यात्री १: बल्ल ढुक्क लाग्यो| जाऊँ अब छिटो गरेर निस्कनुपर्छ| भरे फेरि स्थित बिगर्नु पनि सक्छ|

यात्री ३: एकदम सही...जाऊँ छिटो हिंड़ौ|

(गाड़ी विस्तारै अघि बढ़छ)

...संगीत...

(रात्रीको समय क्रिकेट खेलेको आवाज सुन्न सकिन्छ...केही मानिस जमा भएर बातचीत गरिरहेका छन्)

तरूण: आजको बन्द एकदम सफल रह्यो| तर के यसको कारण भोलि केही परिवर्तन होला?

सुरामा: हो...मेरो पनि यही प्रश्‍न छ| के अधिकारीहरूले हाम्रो कुरा सुन्नेछन्? के उनीहरूले अझ एउटा कुड़ाघर बनाउने निर्णय फिर्ता लिनेछन्?

वरूण: तपाईलाई के लाग्छ सर?के हामी केही गलत गरिरहेका छौं?के हामीले यस्तो अझ एउटा बन्द गर्नुपर्ला?

राकेश: म तपाईहरूको चिन्ता बुझ्नसक्छु| हामी कुनै नीजि फायदाको लागि यो आन्दोलन गर्न सक्दैनौ| कुड़ा प्रबन्धनको मुद्दा हाम्रो स्वास्थ्य र हाम्रो जीवनसित जोड़िएको छ|

वरूण: अनि हाम्रो आजीविका...हाम्रो रोजगारसित पनि छ|

राकेश: एकदम सही...यो त हाम्रो सत्याग्रह हो जो हामी जमीनलाई लिएर बनेको कानूनको सीमाभित्र रहेर गरिरहेका छौं| हामीले आज जे पनि गर्‍यौं त्यो सांकेतिक थियो| हामीले प्रशासनलाई अघिबाट हाम्रो चिन्ता र समस्याको बारेमा लेखेका थियौं| अनि हामीलाई विश्‍वास छ कि प्रशासनले हाम्रो स्थिति बुझ्नेछ|

सुरामा: तपाईको मतलब आजको बन्द केवल उनीहरूको ध्यान आकर्षित गराउनु थियो?

राकेश: हो, एकदमै...यहॉंबाट मानिसहरूको आवात जावतमा कुनै समस्या हुनुभएन...| अनि यसलाई सुनिश्‍चित गर्नु जरूरी पनि छ| तर हामीलाई आफ्नो स्वस्थ जीवनको बारेमा सोंच्ने अधिकार पनि छ|

तरूण: सर, मैले कुड़ा प्रबन्धनलाई लिएर आन्दोलन अथवा कुनै प्रकारको बन्द वा धरना प्रदर्शन गरिन्छ भन्ने कहिले सुनेको थिइन| के हामी यसो गर्ने पहिलो समूह हौं?

राकेश: यसैले म तपाईहरूसित भन्नेगर्छु कि समाचार पत्र अवश्य पढ़नुहोस्‌| यस्तो होइन कि केवल हामी गाउँवासीले मात्र कुड़ा प्रबन्धनलाई लिएर आन्दोलन गरिरहेका छौं| शहरहरूमा हेर| त्यहॉं बस्ने मानिसहरू पनि यस प्रकारको समस्यासित जुझीरहेका छन्‌|

तरूण: ए...यस्तो हो?

राकेश: हो, बैंगलुरूलाई नै लिऊँ...यति सुन्दर शहर छ अनि सूचना प्रौद्योगिकीको क्षेत्रमा देशको प्रमुख केन्द्र पनि हो|

सुरामा:त् यँहा के भएको थियो सर?

राकेश: हालैमा खबर यस्तो आएको थियो कि त्यहॉं अग्ला-अग्ला भवनहरूमा बस्ने मानिसहरूले पनि आन्दोलन गरेका थिए| उनीहरू पनि सड़कमा उत्रिएका थिए| उनीहरूको समस्या पनि यही थियो कि त्यहॉं कुड़ा फ्यॉंक्ने सही व्यवस्था थिएन|

वरूण: मैले टीभीमा देखें कि त्यहॉं कुनै पोखरीहरूलाई लिएर केही सख्त नियमहरू छ|

राकेश: मलाई खुशी लाग्यो कि तिमीले यो मुद्दा उठायौ| त्यो तालाबको नाम हो बेलन्दुर...अनि नेशनल ग्रीन ट्रिब्यूनलले यस पोखरीको रखरखावलाई लिएर नागरिक एजेन्सीहरूमाथि चाबुक लगाएको छ| अनि फेरि कर्नाटक राज्य प्रदूषण नियन्त्रण बोर्डले ९७ वटा कारखानाहरूलाई बन्द गर्ने नोटिस जारी गरेको छ|

सुरामा: यो त एकदमै राम्रो पहल हो| यसको मतलब हामी एक्लै छैनौ|

राकेश: एकदमै छैनौ|

वरूण: कुड़ाघरले नोक्सान त पुर्‍याइनै रहेको छ| जस्तो हामीसित भइरहेको छ|

राकेश: हो, यो कुड़ाघर हाम्रो लागि खतरा बन्दै गइरहेको छ| पूर्वी मुम्बईको देवनार मैदान पनि कुड़ाघर बनेको छ| त्यसको बारेमा सोंच्नुहोस्‌| तीन सय छब्बीस ऐकरमा फैलिएको यस मैदानमा कुड़ाको तीस मीटर अग्लो पहाड़ बनिएको छ| बुझ्नुभयो...तीन मीटर अग्लो भनेको नौ तल्ले भवन बराबर...यी पूर्वी मुम्बईको तीनवटा सबैभन्दा ठूलो कुड़ाघरहरू मध्ये एउटा हो| जहॉं प्रत्येक दिन पॉंच हजार पॉंच सय मेट्रिक टन कुड़ा फ्यॉंक्ने गरिन्छ|

वरूण: ए...तर सर तपाई यस कुरामाथि विशेष जोड़ किन दिनुहुँदैछ?

राकेश: किनकि २०१६ मा यस कुड़ाघरमा आगो लागेको थियो अनि अघिल्लो केही दिनमा त्यस क्षेत्रमा बस्ने मानिसहरूको जीवनमा कठिनाईको पहाड़ झर्‍यो|

सुरामा: यो त एकदमै भयानक भएछ|

राकेश: आगो लागेको कारण पूरै क्षेत्रमा यति धेरै धुवॉं फैलिएको थियो कि नानीहरूको स्वास्थ्यलाई ध्यानमा राख्दै बृहनमुंहई नगर निगमले आफ्नो ७४ वटा स्कूल बन्द गर्नुपर्‍यो| अमेरिकी स्पेस एजेन्सी नासाले जुन सेटेलाइट फोटोहरू लिएको थियो त्यसमा पनि त्यो धुवॉं स्पष्ट देख्न सकिन्थ्यो|

तरूण: त्यसो भए के हाम्रो देशमामात्र यस्ता ठूल्ठूला कुड़ाघरहरू छ?

राकेश: होइन...विकसित देशहरूमा पनि कुड़ाघर एउटा ठूलो समस्या बनेको छ| कुड़ाघरको कारणले सधैं नै हवा र पानीमा विष मिसिने खतरा बनिरहन्छ|

वरूण: त्यसो भए विकसित देशहरूमा पनि यो समस्या छ सर?

राकेश: खतराको सूची अहिले समाप्त भएको छैन| ग्लोबल वर्मिंगको बारेमा सोंच्नुहोस्‌| यो कुड़ाघर ग्लोबल वर्मिंगको कारणले पनि हुँदछ| एउटा आँकड़ा मलाई याद आउँदैछ| २००८ मा अमेरिकी कुड़ाघरले तीस मेट्रीक टन विषालु मीथेन गैस छोड़ेको थियो| प्रत्येक वैज्ञानिकले यसको असरको आंकलन गर्नसक्छन् कि यस प्रकारको ग्रीनहाउस गैस यदि वातावरणमा फैलिए के हुनेछ?

तरूण: कति धेरै उदाहरण...यस प्रकारले खुल्लामा कुड़ा फ्यॉंक्ने अनि आवासीय क्षेत्रमा कुड़ाघर बनाउनाले नोक्सान भइरहेको छ| तर पनि मानिसहरू सुन्दैनन्‌| केही बुझ्ने कोशिश गर्दैनन्‌|

सुरामा: मेरो कुरा सुन्नुहोस् सर| मानौं कि सबै कुड़ाघर हरायो| अर्थात अब कुनै कुड़ाघर छैन|ठीक छ? तर कुड़ा त हुन्छ नै| त्यसो भए अब यो कुड़ा जाने कहॉं?

वरूण: यो हामीले सोंच्ने जरूरत छैन| हामीले बस् यही कुरामा ध्यान दिनुपर्छ कि हामी अरूको कुड़ाको कारण आफ्नो ज्यान दिंदैनौ|

राकेश: पर्ख वरूण...धैर्य राख...| सुरामाले एउटा व्यवहारिक प्रश्‍न सोधेकी छन्‌| त्यसमा उत्तेजित हुने कुरा छैन|

वरूण: तर हामी यस्ता प्रश्‍नहरूबाट आफै किन चिन्तित हुनु? हामीले कुनै देश वा राज्य चलाइरहेका छैनौ| यो त हाम्रो नेताहरू र प्रशासनिक अधिकारीहरूले सोंच्नुपर्छ| यसमाथि ध्यान दिनुपर्छ|

राकेश: मलाई यस्तो लाग्दैन कि तिम्रो सोंच गलत दिशामा गइरहेको छ| कुनै पनि समस्याको सबैभन्दा राम्रो समाधान तब निस्कन सक्छ जब त्यसको उपाय जमीनी स्तरमा खोज्छौं| मतलब जब आम मानिसले यस समस्याहरूसित जुझ्ने कोशिश गर्नेछन्‌| तबमात्र यस समस्याको समाधान निस्कन्छ...होइन तरूण?

तरूण: म तपाईको कुरामाथि विचार गर्ने बारेमा सोंचीरहेको छु| तर म कुनै उपाय देख्दिन| जब पनि म शहर जॉंदछु तब म चारैतिर कुड़ामात्र देख्छु| मलाई त यस्तो लाग्छ कि कुड़ा लगातार बढ़दै गइरहेको छ|

सुरामा: तरूणको कुरा सही हो| हाम्रो गाउँको सड़कहरूमा पनि प्रत्येक समय कुड़ा फैलिरहेको हुन्छ| यहॉं दोकानहरू यति धेर त छैन तर पनि कुड़ा लगातार बढ़दै गइरहेको छ| त्यो पनि एकदमै ज्यादा| थाहा छैन कसरी?

राकेश: यसमा कुनै शंका छैन कि कुड़ा प्रबन्धनको सबैभन्दा राम्रो तरिका यो छ कि हामी कमभन्दा कम कुड़ा पैदा गरौं| तर अफसोस यो छ कि हाम्रो वरीपरी यस प्रकारको चलन छैन| तर यो त जनसंख्या वृद्घि भन्दा पनि तीव्र गतिमा बढ़ीरहेको छ|

सुरामा: यसैले म त कुड़ाघरको विकल्प खोज्दैछु|

राकेश: विकल्प सजिलो छ| यसमा तीनवटा ठ को आवश्यकता छ| पहिलो ठ हो ठशर्वीीश, अर्थात कुड़ा कम गर्नु| दोस्रो अर्थात कुड़ाको पुनप्रयोग अनि तेस्रो ठ हो ठशलूलश्रश अर्थात कुड़ालाई कामको चीजमा परिणत गर्नु| तर यसबाट पनि तिम्रो प्रश्‍नको जवाब पाइन्दैन| म एउटा सेमिनारको बारेमा बताउँछु| जहॉं गत महीना मैले आफ्नो विद्यार्थीहरूलाई लिएर गएको थिएँ| त्यहॉं हामीले कुड़ा प्रबन्धनलाई लिएर एउटा परिचर्चा सुनेका थियौं|

(संगीत तेज हुन्छ अनि फेरि मध्यम हुँदै बन्द हुन्छ अनि संवाद शुरू हुन्छ)

फारूख: नागेशज्यू...तपाईको व्याख्यानबाट हामीलाई धेरै जानकारीहरू प्राप्त भयो| तर के तपाईलाई यो लाग्दछ कि जुन सुझाव तपाईले दिनुभएको छ त्यसबाट फायदा हुनेछ?

नागेश: फारूख साहब...यो मेरो तरिका होइन| यो अमेरिकी पर्यावरण संरक्षण एजेंसी अर्थात ईपीएको सुझाव हो| के म यसलाई दोहोर्‍याऊँ?

फारूख: हजूर, अवश्य|

नागेश: ईपीएको सबै कुड़ाघरहरूको लागि लीचेट संग्रह प्रणालीको प्रयोग गर्नुपर्नेछ| लीचेटको प्रयोगले ठोस अवशेषलाई चॉंड़ो कुवाईदिन्छ|

मधुरा: मलाई त यसको बारेमा केही थाहा छैन| के तपाई यसबारे अझ विस्तारसित बताउन सक्नुहुन्छ?

नागेश: लीचेट एउटा तरल पदार्थ हो जो पानी र कुड़ा प्राकृतिक रूपले कुहेपछि बन्दछ| लीचेट संग्रह प्रणाली अन्तर्गत यी तरल पदार्थलाई जमा गरिन्छ|

मधुरा: अच्छा...यस पद्धतिको घटक के हो?

नागेश: लीचेट संग्रह प्रणालीमा कमभन्दा कम दुई प्रतिशतको ढलान दिएर तरल पदार्थलाई एउटा खाल्डोसम्मपुर्‍याइन्छ| खाल्डोमा एउटा HDPE riser र submersible pump लगाइएको हुन्छ| यस व्यवस्थामा तरल पदार्थलाई लीचेट संग्रह प्रणालीसम्म पुर्‍याइन्छ त्यहॉंबाट त्यसलाई केन्द्रीय संग्रह पम्पसम्म पठाइन्छ अनि फेरि त्यहॉंबाट पोखरीमा पुर्‍याइन्छ|

मधुरा: यो त एकदमै विस्तृत प्रद्धति रहेछ| यसको संरचनाको लागि त धेरै पैसा लगाउनु पर्छ होला|

नागेश: ठीक कुरा गर्नुभयो| तर यदि हामी आम मानिसको स्वास्थयप्रति चिन्तित छौं भने निवेष त गर्नैपर्‍यो|

फारूख: तपाई मीथेन ग्यासको सकारात्मक प्रयोगको कुरा गर्नुहुँदै थियो|

नागेश: हजूर, यो पनि बड़ो राम्रो तरिका छ| सड़ाउने अवधि मीथेन ग्यासलाई विजुली उत्पन्न गर्नको लागि प्रयोग गरिन्छ| कैलिफोर्नियामा योलो शहरको कुड़ाघरबाट एक दिनमा चौदह लाख क्यूबिक फीट मीथेन ग्यास पैदा हुँदछ अनि यसको प्रयोग बिजुली उत्पन्न गर्नको लागि गरिन्छ| मलाई पूर्ण विश्‍वास छ कि यस प्रक्रियाको फायदा हामी पनि उठाउन सक्छौं|

मधुरा: के तपाई यो पनि बताउनुहुन्छ कि कुड़ाघर खनन् भनेको के हो? मैले एकपल्ट यसको बारेमा सुनेको थिएँ तर सही तरिका बुझ्न सकिन|

नागेश: कुड़ाघर खनन्‌को मतलब हो कुड़ाबाट काम लाग्ने चीजहरू निकाल्नु जसको प्रयोग अरू कामहरूमा गर्नसकियोस्‌| कुड़ाघरको पैंसठ प्रतिशतभन्दा धेर कुड़ालाई प्रयोगमा ल्याउन सकिन्छ| यसबाहेक कुड़ाघरलाई बन्द गर्नुभन्दा पहिला त्यहॉं विद्यमान अरू चीजहरू जस्तै धातु, काठ, एलुमिनियम, कॉंच, प्लास्टिक आदिलाई पनि अरू कामहरूमा प्रयोगको लागि निकाल्न सकिन्छ|

फारूख: तपाईले त कुड़ालाई जलाउने सबै विकल्पलाई सरासर नकार्नुभयो|

नागेश: तपाई आफ्नो शब्द मेरो मुखमा हाल्ने कोशिश नगर्नुहोस्‌| मैले कुड़ालाई जलाउने विकल्पलाई खारेज गरेको होइन| तर हामी जान्दछौं कि यसो गर्नाले एकदमै धेर समस्याहरू उत्पन्न हुँदछ| यसैले मैले यस विकल्पको सुझाव नदिएको| तपाईले यस्तो निर्णय राम्ररी सोंचेर-बुझेर लिनुपर्छ|

मधुरा: मैले त कुड़ालाई जलाउने कुरा ठीकसित बुझ्नुनै सकेको छुइन| मैले यति त बुझें कि कुड़ालाई पूरा जलाउनको सट्टा त्यसबाट जरूरी अनि कामको चीजहरू अलग गरेर जलाउनुपर्छ| तर म यसको बारेमा अझ जान्न चाहन्छु|

नागेश: ठीक छ| कुड़ालाई जलाउनु यसको प्रबन्धनको एउटा तरिका हो| जसमा हामी कुड़ालाई जलाउँदछौं तर त्यसबाट ऊर्जा बनाउनको लागि यसबाट ऊर्जा बनाउने सम्पूर्ण तक्निकहरूमा कुड़ालाई जलाएर त्यसबाट ऊर्जा बनाउने तरीका सबैभन्दा धेर कारगार हुनेछ| अर्को तरिका पनि छ जस्तै गैसीकरण, अवायवीय पाचन (anaerobic digestion) अनि Pyrolysis कुड़ालाई सधैं ऊर्जा उत्पन्न गर्नको लागिमात्र जलाइँदैन|

मधुरा: त फेरि मानिसहरू कुड़ा जलाउन किन मान्दैनन्?

फारूख: म यहॉं केही तथ्य अघि राख्न चाहन्छु|

मधुरा: पुरानो जमानामा कुड़ाबाट जरूरी तत्व न निकाली त्यसलाई जलाइन्थ्यो| जसबाट पर्यावरणलाई धेरै नोक्सान हुँदछ| जरूरी तत्व अलग नगरी जलाइएको कुड़ा पनि हानिकारक हुँदछ| यसको कारणले मानिस, उनीहरूको स्वास्थ्य र पर्यावरणमा खतरा बढ़दछ| यस्ता सम्पूर्ण कारखानाहरू र जलाउने यस विधिबाट विजुली पैदा हुनसक्तैन|

नगेश: जलाउनाले कुड़ाको घन कम्तीमा ९५ प्रतिशत देखि ९६ प्रतिशतसम्म कम हुँदछ| त्यसै त यो कुरा मैलामा विद्यमान तत्व र त्यसलाई प्रयोग योग्य बनाउने तरिकामाथि निर्भर गर्दछ| अर्थात कुड़ालाई जलाउनाले कुड़ाघर बनाउने जरूरत त समाप्त हुँदैन तर त्यसमा फ्यॉंकिने कुड़ाको मात्रा अवश्य कम हुँदछ|

मधुरा (हॉंस्दै): त घुमेर फेरि हामी कुड़ाघरको समस्यामा नै आइपुग्यौं|

फारूख: मेरो कुरा अहिले सकिएको छैन|

मधुरा: ए...त्यसो भए तपाई आफ्नो कुरा पूरा गर्नुहोस्‌|

फारूख: कुड़ालाई जलाउने फायदा पनि धेरै छ| विशेष गरी दवाईहरूको अवशेष जलाउनाको फायदा| यस प्रक्रियामा जब कुड़ालाई अधिक तापमानमा राखिन्छ तब त्यसको विषालु तत्व बर्बाद हुँदछ|

नागेश: जापानमा यस विधिको प्रयोग धेर हुँदछ| त्यहॉं जमीन कम्ती छ, त्यसैकारण|

मधुरा: एकदमै तर्कसंगत कुरा छ यो|

नागेश: कुड़ालाई जलाएपछि प्राप्त हुने ऊर्जाको मांग डेनमार्क र स्वीडनमा धेरै छ|

मधुरा: यसैले कुड़ालाई जलाउन गलत छैन| तर यसबाट कुड़ाघरको जरूरत समाप्त हुँदैन|

नागेश (हॉंस्दै): एकदम ठीक बुझ्यौ तिमीले|

...दृश्य परिवर्तन...

सुरामा: त कुड़ाघर सधैं रहन्छ...हामीलाई यसबाट कसैले बचाउन सक्तैन|

तरूण: यस्तै लाग्छ|

राकेश: तर हामी कुड़ाघरलाई अझ राम्रो बनाउन सक्छौं| यसमा कुनै शंका छैन| त्यसै पनि, ठूला-ठूला मैदानहरूलाई कुड़ाघर बनाउने कुनै औचित्य छैन| प्रशासनले अझ सतर्क रहनुपर्नेछ|

वरूण: म कहिले कहीं सोंच्छु कि यदि हामी कुड़ालाई आफ्नो ग्रहबाट नै टाड़ा लैजान सक्ने भए| मतलब अन्तरिक्षमा, के यस्तो सम्भव छ?

राकेश: त्यसै त आइडिया राम्रो छ| तर यसमा दुईवटा समस्या छ| एउटा त हामी एकदमै ज्यादा कुड़ा पैदा गर्दछौं अनि अर्को राकेट लञ्च गर्नु महंगो पर्छ|

वरूण (हॉंस्दै): त यसबाट पनि कुनै फायदा छैन|

राकेश: यदि राकेट बनाउने इञ्जीनियरले यसमाथि हुने खर्चलाई दश गुणा कम गरिदिए तापनि अन्तरिक्षमा फ्यॉंक्नमा हजारौं डलर खर्च कम लाग्नेछ|

सुरामा: यस प्रकारको वैचारिक तरिकाहरूको कुरा गर्नु बेकार छ| हामीले जमीनी यथार्थलाई ध्यानमा राख्दै समस्याको समाधान खोज्नुपर्छ|

वरूण: यसको मतलब बस एउटै बाटो छ| त्यो हो कुड़ा कम भन्दा कम पैदा गर्नु|

सुरामा: हामीले प्रयोग गरिएको वस्तुलाई फेरि अर्को पल्ट प्रयोग गर्ने कुरा कति सुन्छौं...पढ़छौं...के यसबाट कुनै फायदा पाइन्छ| या त फेरि यसमा पनि आफ्नो आलस्यपनको कारण पछाड़िएका छौं|

राकेश: यसबाट एकदमै सहयोग मिल्नेछ| जस्तै कागजलाई नै लिनुहोस्‌| प्रयोग गरिएका कागजबाट नयॉं कागज बनाइए यसले कॉंचो मालबाट बनिएको कागजको तुलनामा कम्तीमा पनि ७३ प्रतिशत कम वायु प्रदूषण फैल्याउँछ|

तरूण: सॉंच्चै?

राकेश: अनि सुन्नुहोस्...| जस्तै एउटा प्रयोग गरिएका बोतलबाट यदि नयॉं बोतल तैयार गरिए जुन ऊर्जा बॉंच्नेछ त्यसबाट लगभग तीन घण्टासम्म एउटा बल्ब जलाउन सकिन्छ|

वरूण: एकदमै रोचक रहेछ यो त|

राकेश: अनि सुन...| एउटा फुटेको कॉंचको बोतलद्वारा यदि नयॉं कॉंचको बोतल बनाइन्छ त त्यसबाट बॉंच्ने ऊर्जाबाट कम्तीमा पनि पच्चीस मीनटसम्म कम्प्यूटर चलाउन सकिन्छ|

तरूण: त फेरि हामी प्रत्येक वस्तुको साथ किन यसो गर्दैनौ?

राकेश: वास्तवमा हुन त यही पर्ने हो| तर यस कुरामा लगातार वहस चलिरहेको छ कि के यस विकल्पमाथि भइरहेको खर्च यसबाट हुने फायदाभन्दा धेर हुन्छ कि कम?

सुरामा: त निर्णय के भयो?

राकेश: निर्णय अहिले पनि प्रयोग गरिएका वस्तुहरूबाट नयॉं वस्तु तयार गर्ने पक्षमा नै छ| तर यसभन्दा पनि राम्रो अझ एउटा तरिका छ|

तरूण: मलाई त बस् तरिका यतिमात्र होला जस्तो लाग्दैथ्यो|

राकेश: होइन, यस्तो होइन| प्रयोग गरिएका वस्तुहरूबाट नयॉं वस्तु बनाउनको सट्टा त्यही चीजलाई फेरि प्रयोग गर्ने कोशिश गर्नुपर्छ| यसको शुरूवात हुनुपर्छ| बनायौं भने यस्तो बट्टा र बोतल बनाइनुपर्छ जसलाई बारम्बार प्रयोग गर्नसकियोस्‌| बारम्बार प्रयोग हुने बनाउनुमा जुन खर्च आउनेछ त्यो त्यसलाई सफा गर्नको लागि प्रयोग हुने साबुन र पानी बराबर हुनेछ|

सुरामा: त्यो त हामी अहिले पनि गरिरहेका छौं सर| तर यसमा के विशेषता छ?

राकेश: अनि कुड़ाघरहरूको संख्या कम गर्नको लागि सबैभन्दा राम्रो तरिका पनि|

सुरामा: अहिले निकै ढिलो भयो| ल अब सुतौं| भोलिदेखि यो राम्रो आदत सबैलाई सिकाऊँ अनि उनीहरूसम्म यो जरूरी जानकारी पुर्‍याउने अभियान शुरू गरौं|

(...संगीत...)